《徐梅涧先生授余琴予写曲调之意赋诗九章修禊 其八 春江》
明代·乌斯道

长江亘荆扬，悠哉复悠哉。巴山春雪消，腾薄声如雷。

牛马不可辨，鼋鼍敢徘徊。雄风挟长浪，云气何从来。

歘焉载神龙，浩荡凌氛埃。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。